**Referat fra generalforsamling i Særslev Gymnastikforening**

**afholdt den 2. oktober 2018 kl. 19.30 på Særslev Skole**

1. Valg af dirigent

*Hanne Kjemtrup*

Valg af referent:

*Julie Vilhelmsen*

Dirigenten finder generalforsamlingen lovligt indvarslet og annonceret på e-mail til medlemmerne samt facebook og på hjemmesiden.

1. Styregruppens beretning v/ Monika: se bilag 1
2. Beretning ved udvalgene

* Badminton v. Monika: Banerne har været fuldt bookede i det forgangne år. I den nye sæson er der stadig ledige baner om torsdagen. Slås op på facebook.
* Folkedans v/ Anne Grete: se bilag 2
* Gymnastik v/Lene : se bilag 3
* Judo v/ Holger-Henning: se bilag 4
* Krolf v/ Inge : se bilag 5

1. Økonomiformandens beretning v/ Ilse: se bilag 6

Sportsvennerne holder Generalforsamling den 23. oktober i jagtforeningens lokaler.

1. Beretningerne fra 1. Styregruppen, 2) udvalgene, 3) Økonomiformanden godkendes
2. Forslag til vedtægtsændringer v/ Anne-Grete se bilag 7 ændringerne blev vedtaget.
3. Valg bestyrelsesmedlemmer

På valg er Monika Frick som vælges for de næste 2 år.

Der mangler stadig 1 bestyrelsesmedlem, men der er ingen kandidat. Der tales løst om at bestyrelse må forsøge at finde et nyt medlem, som kan findes egnet til posten.

Folkedans: Anne-Grete Hansen – er valgt i folkedanserafdelingen  
Judo Holger-Henning Carlsen – er valgt i judoafdelingen  
Krolf: Inge Nielsen – er valgt i krolfafdelingen

1. Valg af 1 suppleant Lise Larsen genvælges
2. Valg af revisor: Kinnie Breckling
3. Forslag til foreningens virke det kommende år:

Ideer og visioner fra deltagerne

**E-sport**

evt. inspiration fra NFE lærere om faget incl. teambuilding og fysisk træning.

**Yoga**

**Relevante foredrag**. F.eks om sund kost, balance i hverdagen.

Bestyrelsen arbejder videre med forslagene.

1. Der er ikke indkommet forslag til bestyrelsen
2. Der er ikke noget under eventuelt

**Bilag 1 Styregruppens beretning**

**Styregruppens beretning 2017/18**

Sæsonen 2017/2018 i Særslev GF har endnu engang budt på både folkedans, judo, krolf, gymnastik og badminton.

Og endnu engang har alle afdelinger kunne glæde sig over, at se både nye og gamle medlemmer i foreningen.

Ny struktur i gymnastikforeningen, vi har brugt meget tid på at konstituere os, da ingen af os vil være formand. I stedet for er der lavet en styregruppe, som består af Anne Grethe, Ilse og Monika.

I år har vi fravalgt fællesarrangement og i stedet prioriteret jakke til alle instruktør og hjælper.

I februar Frivillige arbejde til cykelcross.

I marts måned var det igen tid til gymnastikopvisning. Som altid en fantastisk dag med mange udøvere på gulvet og et flot fremmøde af tilskuere. Alle hold på gulvet kunne endnu engang bidrage med flotte opvisninger der var med til at gøre dagen til en stor fest.

Sportsfesten hyggeligt og dejligt med frivillige hjælper. Uge 24 bød også i år på sportsfest i Særslev. En velbesøgt festuge, med mange frivillige hjælpere fra alle foreninger i byen. Nogle festlige dage med mange nye tiltag men også med mange velkendte indslag.

Særslev GF har igen i sæsonen 2017/2018 været repræsenteret i sportsvennerne af Mogens Møller og Tommy Schwertfeger.

I september hjælperfest for de frivillige hjælper.

Fremadrettet vil vi gerne udvikle foreningen og her mangler vi ideer fra jer. Vi har allerede fået ideer som yoga/pilatis, fitness i det fri om foråret,

Der skal herfra lyde en stor tak til alle i byen der hjælper med at få denne forening til at fungere. Dette værende med at stille lokaler til rådighed til diverse hold i sæsonen og ved andre arrangementer i foreningen.

Tak til alle der i løbet af sæsonen yder sponsorater til foreningen ved vores arrangementer.

Og til alle dem om bakker op om foreningen når der er behov for en hjælpende hånd og som deltager i foreningens mange arrangementer.

Uden vores medlemmer og byens opbakning var der ingen forening.

Til sidst vil jeg gerne sige en stor tak til alle instruktører, hjælpere, udvalgsmedlemmer og bestyrelsesmedlemmer i Særslev GF for et fantastisk godt samarbejde.

Uden jer var Særslev GF ikke, hvad den er i dag.

Monika Frick, Særslev GF.

**Bilag 2 Beretning fra Folkedans**

**Beretning Folkedans 2017/2018**

Efter sæsonens afslutning sidste år holdt vi i samarbejde med Korup-Ubberud Folkedansere, Folkedans Danmark og Folkedans Fyn **Sommertræf i Bogense** i weekenden 9.-11. juni. Der var opvisning i byen og legestuer både fredag og lørdag i Bogense Hallerne, og så var der arrangeret tur til Gyldensten Strand. Mange af foreningens medlemmer hjalp med bagning og andre praktiske opgaver. Der blev camperet rundt om Bogense Hallerne.

Inden sæsonstart havde vi arrangeret en danseaften den 18. august med grillmad i **Glavendruplunden**. Da vi kom til dagen, og vejrudsigten på alle medier forudsagde regn, flyttede vi arrangementet til Spejderhuset i Søndersø, hvor vi kunne spise og danse indendørs. Men vi nåede både at grille, spise, danse og rydde op, inden regnen kom. Og vi havde en hyggelig aften, selv om det ikke blev i Glavendruplunden.

Den 7. september mødtes vi til sæsonens første danseaften med Hanne som leder og Annette, Preben og Bent som spillemænd, og efter kaffepausen holdt vi det årlige **medlemsmøde**. Udvalget fik tilbagemelding om og ideer til den kommende sæsons program**,** og der var valg til Særslev Gymnastikforenings folkedanserudvalg, hvor der var genvalg til alle. Regnskabet for gavekassen blev aflagt af Inga.

Vi holdt **åbne** **danseaftner** fire aftner i september, hvor kun et enkelt par prøvede dansen en aften. Alligevel kom der nogle tre nye med i vores forening.

I løbet af oktober og november havde vi i lighed med tidligere år tre gode og spændende undervisningsaftner med **Lis Kaa.**

Lørdag den 18. november var vi igen en kvadrille, der optrådte med et par folkedanse ved **Julemarkedet** på H.C.Andersen Golf. Vi havde det sjovt, og publikum kunne li det.

Vi holdt **juleafslutning** den 14. december, og efter dans til festlig julemusik var der julehygge med gløgg og æbleskiver, julesange og en konkurrence.

Folkedanserne var med i Gymnastikforeningens nye tiltag for de 5-8 årige med ”**Multisport**” i halvanden time i løbet af ni lørdag formiddage. Der var ikke så mange deltagere, men de, der kom, havde det sjovt. Tusind tak til Annette, som har været klar med sin harmonika og instruktion de fleste af gangene. Og tak til Dorte, som sørgede for, at hendes børnebørn deltog.

**Legestuen,** som vi normalt holder i februar, er vi jo sprunget over i 2018, for at samle kræfterne til foreningens 40 års jubilæumsfest den 17. november 2018. Forberedelserne er i fuld gang, og det bliver et brag af en fest.

Ved Særslev GF’s **forårsopvisning** den 17. marts kunne vi med lidt hjælp stille med to kvadriller. Desværre manglede der igen teknik, så spillemændenes musik også kunne høres af publikum. Men opvisningen gik fint, og vi sluttede af med at hjælpe ”multisport-børnene” med at danse et par danse.  
Under foreningsnyt fik Jytte Jochumsen overrakt Særslev GF’s **foreningspris**. Jytte og Peter er det eneste aktive par, der har været med i Særslev Folkedansere i alle 40 år, og Jytte har desuden været med i folkedanserudvalget over 25 år.

Vi har været på besøg en danseaften i november hos **Korup-Ubberud** **Folkedansere**, og de har besøgt os i Særslev den 22. marts. Det var hyggelige og sjove danseaftner – også fordi vi er flere, end vi normalt er på en almindelig danseaften hos os.  
  
Ved Nordfyns Kommunes Stjerneprisfest i Otterup Hallen den 25. maj var jeg nomineret og blev valgt til modtager af kommunens ildsjælepris. Tak til indstillerne, som foruden de grønne spejdere og Søndersø Menighedsråd var Særslev GF og folkedanserne. Et flot folkedanserbillede tonede frem på storskærmen i Hallen.

Lørdag den 16. juni var vi en busfuld på en spændende **heldagsudflugt** til Mandø.

Årets **Rosenfestival** i Bogense 4.-5- august havde ”Vild med dans” som tema, og det kunne vi folkedansere jo ikke sidde overhørig. Vi meldte os til at danse opvisning både lørdag og søndag, og begge dage havde vi desuden en PR-bod i Adelgade. Vi ved, at vores medvirken der, har givet et par nye dansere både hos os og i Korup-Ubberud, som vi igen samarbejdede med både med opvisninger og PR-Boden. Også Folkedans Danmark og Folkedans Fyn havde vi god hjælp og økonomisk støtte af.

**Tak** til alle folkedanserne, spillemænd, til udvalget og gymnastikforeningens bestyrelse for samarbejdet i sæson 2017/2018.

Anne-Grete Hansen

Folkedanserafdelingen

**Bilag 3 Beretning fra Gymnastik**

**Årsberetning for gymnastik sæson 2017/18**

Sæsonen kom godt i gang på alle hold. Instruktører var klar til at tage godt i mod alle årets udøvere. Desværre blev det med et hold mindre end planlagt, da vores CC-træning måtte trækkes ud lige før sæsonstart, grundet manglende instruktør.

Vi oplevede en rigtig god stemning på alle hold, når vi kom på besøg. Glade gymnaster og dygtige instruktører og hjælpere, der var klar til at udfordre alle på holdene. Der blev trænet flittigt med rytme-serier og flotte spring på opvisningsholdene. Var der behov for styrketræning grundet småskader, så havde instruktørerne også fokus på dem. På Seniorer, Bodyfit og Hockey var der altid god stemning og sved på panden. Vi mødte udelukkende velforberedte og idefyldte instruktører og hjælper på alle hold.

I December blev der arrangeret juletræsfest i hallen. Tros lidt udfordringer i timerne op til arrangementets start, var der godt stemning bland alle instruktører og hjælpere. Der blev arbejdet hårdt lige til sidste øjeblik, men med så godt folk blive alt selvfølgelig klar til tiden. Igen havde vi en stor opbakning til vores juleafslutning. Det er dejligt at se så mange børn, forældre og bedsteforældre til en superhyggelige aften sammen med alle vores instruktører og hjælpere. Der blev taget godt imod smør-selv-boller, nissegymnastik, dansen om juletræ sammen med julemanden og vores store børn og unge der arrangere Lucia-optog. Tak til alle der bakkede op om arrangementet, deltager, brødbagere, instruktører, hjælper og gymnastikudvalget.

Efter en velfortjent juleferie blev der trænet hårdt på at få alt klar til opvisningerne.

Størstedelen af holdene fra gymnastikken deltog i foreningens egen Forårsopvisning den 17. marts. Det blev en dejlig dag, hvor alle fik mulighed for at vise, hvad de havde øvet på hele vinteren. Traditionen tro havde gymnastikkens instruktører og hjælpere indøvet lidt sjov og ballade, som de fik lov til at vis under opvisningen. Ligeledes var det dejligt at få Nordfyns Efterskoles elevhold til at afslutte en god opvisningsdag – mange tak for det. Springbanditterne blev også inviteret med til Hårslevs lokalopvisning. Det var dejligt, at de fik lov til at vise deres flotte opvisningsprogram en ekstra gang, men lidt af en udfordring, da meldingen kom lidt sent, så enkelte af gymnasterne desværre ikke havde mulighed for at deltage.

I januar havde vi en del der hjalp Cykel-cross i Bogense. Det var koldt, men en god dag, hvor der blev hygget selv om der også skulle arbejdes. Årets sportsuge blev igen en god uge, hvor gymnastikkens medlemmer, instruktører og hjælpere flittigt hjalp til. I løbet af vinteren har foreningens repræsentanter bedt om ideer og forslag til, hvad der skulle med på programmet til sportsugen. Der blev lavet en idé-aften, hvor de unge instruktører tog over, så de ”gamle” kunne holde fri. Der har været et super samarbejde mellem gymnastikken og sportsvennerne. Det er fantastiks med så stor opbakning og så mange frivillige kræfter – mange tak for det.

Sidst på sommeren blev der afholdt en ”tak-for-hjælpen-feste” efter sportsugen. Der havde alle der havde bidraget til sportsugen, mulighed for at komme med til en hyggelig aften. Der blev spist rester fra sportsugen og Maria var så sød at lægge hus til. Tak for en hyggelig aften og mange tak for lån af hus Maria.

I maj måned hold vi en ”tak for i år” fest for alle instruktører og hjælper. Det blev en god, sjov og hyggelig eftermiddag/aften. Der blev konkurreret lidt på skolen inden der var blev inviteret på musik og mad på Det Gamle Mejeri. Vi har haft nogle meget arrangeret trænere, hjælpere og udvalgsmedlemmer, som har gjort det muligt at have en rigtig god sæson. Tak til jer alle sammen, uden jeres hjælp var Særslev GF ikke så god og velfungerende forening som den er i dag.

Til sidst skal også lyde en stor tak til Bestyrelsen for samarbejdet i sæsonen. 2017/18. I er med til at gøre vores ønsker til muligheder for vores medlemmer.

Lene Augustinus Larsen

Gymnatikudvalgsformand ved Særslev GF

**Bilag 4 beretning fra Judo**

Generalforsamling SGF – judo

Vi har – syntes vi selv – haft en god og aktiv sæson.

Vores seniorkamphold som vi har sammen med Odense blev nr. 2 i danmarksturneringen.

Sune Christensen blev Vestkredsmester i drengeklassen

Martin fik sort bælte.

En af sæsonens højdepunkter var Kroaterbesøg i Vinterferien. Klubben fik kontakt med en klub fra Zargrib, som havde lyst til at komme til Danmark for at besøge os, og for at deltage i Danish Open. Deres trup talte både en regerende verdensmester og en regerende europamester samt 10 andre dygtige kæmpere. Vi lavede fællestræning med dem i NFE hallen og efterfølgende fastelavnsarrangement. Mest lærerigt var nok at tale med dem og deres trænere – spændende at høre noget om deres træningsmetoder.

I november var jeg på EJU idrætslægekongres i Antwerpen. Her præsenterede jeg et planlagt projekt ” Judo som middel til diabetesbehandling” – et projekt som forhåbentlig bliver skudt i gang til foråret – Bogense højskoles forstander Mogens Godballe lyder til at være interesseret i at samarbejde – projektet falder jo i tråd med deres slankeskole.

Hans har indledt samarbejde med folkekirkens skoletjeneste. Han underviser i judo i et projekt der kaldes ”her går grænsen” – han har 21 klasser tilmeldt.

Hans + Morten har tilbragt en uge på Gerlev idrætshøjskole – hvor de har lært en masse idrætsteori og fået trænet en masse judo.

Jeg har været til et ”faldseminar” i Cadiz i Sydspanien. Seminaret blev arrangeret af universitetet i Sevilla og EJU. Baggrund: WHO har beregnet, at der årligt forekommer 37,3 millioner behandlingskrævende faldulykker, 40 % af disse er hos børn, heraf 26 % i skolen. Man vil så undersøge, om faldundervisning kan reducere dette tal. For at gøre dette, har man i første omgang planlagt en europæisk undersøgelse omhandlende fald blandt skolebørn. Først ser man, hvordan børn reagerer ved uventet fald, herefter får børnene over 5 uger 10 faldlektioner af 10 minutters varighed og efterfølgende ser man igen på, hvordan børnene reagerer ved uventet fald. En spansk pilotundersøgelse har vist, at børnene faktisk lærer at falde på en hensigtsmæssig måde. For at få data nok skal undersøgelsen eftergøres i 8 europæiske lande. Danmark er valgt, idet WHO har kontor i København. Vi gennemfører undersøgelsen i samarbejde med Syddansk Universitet. Planen er, såfremt undersøgelsen falder ud som forventet, at man får etableret en faldinstruktøruddannelse på linje med lærerseminariernes svømmeinstruktøruddannelsen. Uddannelsen tænkes tilbudt lærerstuderende og studerende på idrætskandidatuddannelsen. Fremtidsdrømmen er, at man med hjælp fra WHO får indarbejdet faldtræning som et fast punkt på i skolernes idrætsundervisningstimer som et led i opvarmningen.

Den nye sæson er startet fint, dels en fællestræning for børn i Jordløse og en fællestræning for de større i Odense. Hvad sæsonen ellers byder på, må vi ser vi – der vil helt sikkert ske noget. Vi har atter samarbejde med NFE – vi underviser eleverne for hallejen - en god deal for begge - tror jeg.

Multisport – efter min mening et godt projekt. Det lever op til nutidens tanker om aldersrelateret træning. Der var 8 tilmeldte tror jeg - Bestyrelsen har besluttet ikke at fortsætte, vel vidende at al begyndelse er svær.

Ideen lever dog stadig videre – - på en cykeltræningstur omkring Holstedbro mødte jeg en ung fyr Michael Larsen. Han er leder af fritidsordningen i Herning kommune, samtidig er han involveret i et Dansk-Kinesisk udviklingsprojekt med formål at udvikle børneinstitutioner i Kina – han greb straks ideen – så måske lever den på den anden side af jorden**.**

**Bilag 5 beretning fra Krolf**

Nyt fra krolfen 2018

Krolfen deltog i multisport på skolen, det var meget hyggeligt, men synes ikke børnene kunne få det rigtige indtryk af hvad krolf er.

Året D. 26/3 startede med klargøring af baner, klubhus og toiletvogn

13 medlemmer var mødt op for at yde deres hjælp.

D. 4/4 startede træningen , der mødte 10 stk. op og der blev meldt 2 hold til turnering og 1 til pokal.

D. 25/5 var der D.M i hviding , 4 deltagere fra klubben.

D. 14/6 var der sportsuge og vi arrangerede en kamp melllem hold 1 og 2, det var hårdt at lave huller på grund af tørke, men til aften kom regnen, så blev det noget lettere, men jeg synes det var en skkuffelse for ikke en fra bestyrelsen havde lyst til at kigge på de blev inde i teltet, men vi gennemførte.

D. 20/7 var der arrangeret Nordfyns Cup i Sdr. Esterbølle vi var ca. 55 personer der deltog hvoraf de 5 var fra klubben, 1 fik en 3. plads

D.18/8 var der V.M. i Toftlund, 340 deltagere, der var 3 fra klubben med.

D.23/ havde vi klubmesterskab, 11 deltog, Erik Petersen og Ellen Bertelsen blev mestre, og efterfølgende var der hygge og grillmad.

**Bilag 6 Økonomiformandens beretning**

**Sæson 1/7- 2017 - 30/6-2018 - Kasserer, Ilse Nielsen**

**Regnskabet er gennemgået af Kinnie Breckling og Anne Mette Slettemose**

**Bank:**  pr.30. juni 2018: kr. 265.957,35

**Kontingent:**  indtægter (incl. Enkelte gebyrer): kr.97.427,26 (11.244,- mindre end sidste sæson)

**Medlemstal: 223 (mod 232) –** fordelt på: Gym: 124 (mod 142) – Badminton voksne: 19 (mod 13) – Folkedans: 22 (mod 21) – Judo: 26 (mod 25) – Krolf: 32 (mod 31)

**Lokaleleje:**  NFE/NFU Hal: 169,25 Timer à 505 kr. (mod 153,5)= kr. 85.471,25 Gymnastiksalen Særslev Skole: 157,50 timer (mod 207) = KR. 3.287,00

**Kursusudgifter: kr.: 13.375,00** (bliver dækker med ca. 80 % af Nordfyns Kommune)

**Redskaber/Småredskaber/tilbehør:** Gym: kr.1.166,60,- - Krolf: kr. 35,00

**Kontor/administration/gebyrer/forsikring (konto 3000):** kr. 16.376,58

**Eksterne kontingenter:**  DGI, Dansk Krolf union, Dansk Judo Union, Folkedans Union, Koda : kr. 7.971,69

**Arrangementer:**  Kr. 36.883,47. Løber rundt, som regel med mindre overskud. Arrangementer er socialt samvær for alle medlemmerne og frivillige. Der bliver handlet ind til fortæring og videresalg af kaffe/is mv. Jeg vil igen gerne nævne, at rigtig mange serveringer, såsom boller/kager/pizzasnegle og hvad der ellers bydes på af bagværk, leveres af Særslev GF`s udvalg fra alle afdelinger og deres hjælpere. Jeg tillader mig at nævne dette, da det også bidrager til løbende overskud og en vældig god økonomi i Foreningen.

**Gaver:** Kr.13.064,91. VI giver gerne en julegave til instr. à ca 100 kr. Derudover er der indkøbt håndklæder med Logo til f.eks. instruktørbesøg udefra, divs. Receptioner mv.

**Ekstraordinært indkøb :**  Foreningen har købt jakker med logo til alle instruktører, udvalg og bestyrelse. Ca. 25.000 kr. (konto 2580)

**Tilskud Nordfyns Kommune 2017 (udregnes pr. kalenderår): Kr. 70.338,25 (mod kr.53.103,00)**

Heraf: NFE Hal tilskud: kr. 35.912,00 - Medlemsstilskud (under 25 år) kr. 25.894,00 – kursustilskud kr.8.531,25

**Sportsvennerne**: 2017 - 41.400 kr. (mod 54.300,- 2016)

**Andre Sponsorer:** Energi Fyn: kr. 394 (mod 156,00) (Tilmeld via Energi Fyns hjemmeside, ala OK Benzinkort)) Markedspladsen: ingen udbetaling pt. (ved køb på Online butikker, check om Særslev GF er med via vores hjemmeside)

**Honorarer: B**estyrelsen à 600 kr. (3.600) instruktører & musikere: kr. 68.447,00 (mod 67.712,50)

**Kontor/admin: kr. 16.376,58** (mod 30.245,35).Indbefatter: Annoncering, Forsikringer, bankgebyr, Simkort til mobilepay, hostmaster, Klubmodul og lidt kontorartikler.

**Samlet underskud for 2017/2018: kr. 3.281,02** (mod 40.296,61.)

**Indeværende/ny sæson (2018/2019)**

**IGEN starter vi med god økonomi/penge i banken.**

**Kontingenter/rabatter :** Ingen ændringer i kontingenterne. Alle hold er oprettet og klar til at modtage tilmeldinger. I skrivende stund er der allerede en del som har tilmeldt sig.

Foreningen tilbyder 2 rabatter – Flerholdsrabat, 50 % ved 2. tilmelding (samme person) og familierabat, 30 % (nogle hold undtaget) Vores system kan desværre ikke skelne imellem rabatterne, hvilket betyder at nogle medlemmer modtager ”både og” - Vi må nok forvente, at rabatordningerne ændres til næste sæson.

Ellers er vi glade for, at kunne tilbyde uændrede kontingenter igennem flere år – enkelte afdelinger har valgt at includere f.eks. licencer mv.

**Sponsorater – Støtteforeninger.**

Sportsvennernes regnskab er endnu ikke offentliggjort, der er vist generalforsamling sidst i oktober !

**Energi Fyn.** Særslev GF har indgået sponsoraftale med Energi Fyn. Der er blevet delt formularer ud på alle holdene. Alle som er kunder hos Energi Fyn, kan tilmelde en støtteforening, enten online eller ved at indsende den omdelte formular. Det er støttekroner lige i banken til Foreningen og man skal ikke gøre andet end at tilmelde Særslev GF.

**Og Jeg nævner lige igen: Vi er rigtig mange, som shopper/handler Online, så, tjek lige om Særslev GF/Klubmodul har indgået aftale om støttekroner med den ”butik” du er ved at handle i – og det gælder også rejsebureaurer ;-)**

Rigtig mange shopper/handler på nettet og gør vi det, kan vi lige så godt starte med at åbne [www.saerslev-gf.dk](http://www.saerslev-gf.dk) klikke på ”markedspladsen” og se om den butik vi ønsker at handle i, har indgået aftale med Klubmodul (og det har rigtig mange). Som Medlem/kunde skal vi ingenting gøre, andet end at klikke på den onlinebutik vi ønsker at handle fra. Støttekronerne bliver automatisk registreret (Selvom du er kunde ved Coop og får CoopPlus point, bliver både dine point og penge til Foreningen registreret). PT har vi ikke fået udbetalt noget, men jeg ved, at vi har lidt ”stående og det er ved ganske få køb” (min. Kr. 1.000 før udbetaling)

**Klub-modul**/vores hjemmeside/regnskabsprogram tilbyder ”markedspladsen”. Klubmodul har indgået aftaler (og fortsætter med nye) med netshops. Hvis du handler i disse og ”logger” på via Saerslev-gf.dk`s hjemmeside, bidrager man automatisk med den procentdel (ca 2 – 5 % ) den enkelte netbutik giver.. Du behøver ikke at være medlem at Foreningen for at bidrage – alle kan via www.saerslev-gf.dk , klikke på ”markedspladsen” , videre derfra handle i den butik du ønsker og købet bliver registreret hos ”os” ;-) )

Afsluttede Regnskaber er til rådighed på hjemmesiden. Ved spørgsmål rettes henvendelse til kassereren.

**Bilag 7 Vedtægtsændringer**

Følgende ændringer i vedtægter for Særslev Gymnastikforening  
ved foreningens generalforsamling den 2. oktober 2018 blev vedtaget

***Ændringer er skrevet med kursiv og understreget.***

**§ 3**Folkedanserafdelingen er tilsluttet *Landsforeningen Danske Folkedansere (LDF) …***ændres til:***Folkedans Danmark (FD)*Begrundelse: Landsforeningen har ændret navn

**§ 5 stk. 1**a. *Formandens* beretning   
**ændres til:***Aktivitetsformandens* beretning  
d. *Kassererens* beretning  
**ændres til:***Økonomiformandens* beretning  
Begrundelse: bestyrelsens ændring af ledelsesform

**§ 6 stk. 1**En udvalgsformand kan samtidig være *formand, næstformand, kasserer eller sekretær***ændres til:** *medlem af styregruppen.   
Styregruppen består af: Økonomiformand, Aktivitetsformand og Sekretær*Begrundelse: bestyrelsens ændring af ledelsesform

**§ 6 stk.2***Formand og næstformand kan ikke være på valg samme år. Formand og kasserer kan ikke være på valg samme år.***slettes**Begrundelse: bestyrelsens ændring af ledelsesform

**§ 6 stk. 4**Bestyrelsen konstituerer sig selv på første møde med *formand, næstformand, kasserer og sekretær***ændres til:***medlemmer til styregruppen*Begrundelse: bestyrelsens ændring af ledelsesform

**§ 6 stk. 6**Ved afstemning i bestyrelsen er *formandens* stemme afgørende i tilfælde af stemmelighed  
**ændres til:***styregruppens stemmer*Begrundelse: bestyrelsens ændring af ledelsesform

**§ 6 stk. 7**Foreningen tegnes af *formand eller kasserer***ændres til:***aktivitetsformand eller økonomiformand*Begrundelse: bestyrelsens ændring af ledelsesform

**§ 7**Ved udbetalinger over 10.000 kr. skal udgiften *attesteres* af *formanden***ændres til:***godkendes af bestyrelsen*Begrundelse: bestyrelsens ændring af ledelsesform

**Ændringer i forretningsorden for Særslev Gymnastikforening**  
3. *Formanden* repræsenterer foreningen i anliggender, som ikke direkte angår udvalgene  
**ændres til:***Aktivitetsformanden*

4. *Formanden* indkalder til bestyrelsesmøde, når denne skønner, at der er behov for det – dog mindst 4 gange om året  
**ændres til:***Sekretæren*

5. *Kassereren* skal holdes løbende orienteret om udvalgenes økonomiske dispositioner  
**ændres til:***Økonomiformanden*

Begrundelse for alle tre ændringsforslag: bestyrelsens ændring af ledelsesform